Verkoolde oorskot dié van metrobeampteDie verkoolde oorskot wat verlede week in die kattebak van ŉ wit Hyundai Getz in ŉ oop veld langs Zamezirylaan gevind is, is dié van ŉ metropolisiebeampte wat vroeër as vermis aangegee is. ŉ Polisiewoordvoerder, lt. kol. Katlego Mogale, sê DNS-toetse het bevestig dat dit die liggaam is van Claudia Rapodi. Mogale sê Rapodi is ŉ paar dae voor haar dood as vermis aangemeld. Die polisie kon egter nie bevestig of die uitgebrande motor aan Rapodi behoort het nie. Rapodi se erg verkoolde oorskot is verlede Woensdagaand omstreeks nege uur gevind. Lede van die gemeenskap het gesien hoe die kar van die pad af gery het voordat dit ontplof het. ‘n Moorddossier is geopen, maar niemand is nog in hegtenis geneem nie.